Ѽ пресла́внагѡ чудесѐ! и́же сло́ву а́гг҃ла невѣ́ровавый глаго́лющу, я́кѡ зачне́тъ єлісаве́тъ, и роди́тъ сн҃а, глаго́ля: ка́кѡ та́я роди́тъ;занѐ а́зъ заматерѣ́хъ, и ѻ́ныя удеса̀ умертви́шася: ѡсуди́выйся молча́ти за невѣ́ріе, дне́сь зри́тъ ражда́емо ѡбѣща́нное, и молча́нія разрѣ́шся, въ весе́ліе вхо́дитъ, бл҃гослове́нъ, вопія̀, гдс̑ь бг҃ъ іи҃левъ, я́кѡ посѣтѝ и сотворѝ избавле́ніе лю́демъ свои̂мъ, подая́й мі́рови ве́лію млс̑ть